text:  Poznáte ten pocit, keď nedokážete myslieť na nič iné, len na to, čo ste pred chvíľou videli, a nemyslíte na to krátku dobu, ale celé dni? Ak nie, 13 Reasons Why to zaručene zmení. Toto je bezkonkurenčne najlepšia seriálová novinka roku a zrejme najlepší seriál od Netflixu vôbec, a nielen to. Pravdepodobne som nikdy nezažil také intenzívne pocity pri sledovaní seriálu a nikdy som si nemyslel, že ma niečo dokáže tak ovplyvniť, tak zdevastovať a tak zraniť. Je naozaj zložité opísať, ako sa ma to dotklo a koľko emócii vo mne seriál vyvolal. Ľútosť, hnev, smútok, no predovšetkým ten dokonalý pocit zadosťučinenia v úplnom závere. Geniálna mozaika príbehov nešťastnej Hannah pomaly, ale isto graduje, pričom druhá polovica je veľmi ťažko stráviteľná a finálne epizódy doslova odzbrojujúce. Postáv je skutočne požehnane, no ani jedna nie je čiernobiela, každá ukrýva nejaké tajomstvo a aj keď je drvivá väčšina osadenstva v teenagerskom veku, všetci hrajú výborne. Najväčšími ťahúňmi sú ale predovšetkým talentovaný Dylan Minette a skvelá Katherine Langford. Ich postavy Claya a Hannah si nejde nezamilovať, pričom chudákovi Clayovi bude fandiť snáď každý a s Hannah bude súcitiť aj drevorubač. 13 Reasons Why je výnimočný seriál s neobyčajne silným a emotívnym príbehom, ktorý skrýva aj veľmi dôležité posolstvo. Mňa samotného seriál ovplyvnil spôsobom, ktorý je mi naozaj cudzím a odkryl vo mne stránku, o ktorej som ani netušil že ju v sebe mám. Krutý no nádherný seriál zároveň. 100%
item_title: Proč? 13x proto
item_directors: Tom McCarthy Gregg Araki Helen Shaver Kyle Patrick Alvarez Carl Franklin Jessica Yu Karen Moncrieff Eliza Hittman Michael Morris Kat Candler Bronwen Hughes Kevin Dowling Aurora Guerrero John T. Kretchmer Michael Sucsy Russell Mulcahy Brenda Strong Sunu Gonera Tommy Lohmann Brian Yorkey
item_screenwriters: Elizabeth Benjamin Brian Yorkey Thomas Higgins Marissa Jo Cerar Nic Sheff Nathan Louis Jackson Kirk A. Moore Allen MacDonald Hayley Tyler Helen Shang M.K. Malone Franky Gonzalez Evangeline Ordaz Sahar Jahani Rohit Kumar Felischa Marye
item_cast: Dylan Minnette Katherine Langford Christian Navarro Alisha Boe Brandon Flynn Justin Prentice Miles Heizer Ross Butler Devin Druid Amy Hargreaves Steven Silver Michele Selene Ang Kate Walsh Brian d'Arcy James Derek Luke Gary Perez Steven Wiig Vanessa Ross Brandon Larracuente Lisa Anne Morrison Michael Sadler Nina Cheek Marissa Freeman Jesus N. Jimenez Megan Stack Josh Hamilton Ajiona Alexus Bryan Box Shadia Iman Tommy Dorfman Bryan Irwin Thompson Steven Weber Sosie Bacon Robert Gant Giorgia Whigham Timothy Granaderos Mark Pellegrino Mario Perez Gabrielle Haugh Cindy Cheung Karen Kahn Wilson Cruz Maria Dizzia Ben Lawson Samantha Logan Allison Miller Meredith Monroe Joseph C. Phillips Tom Everett Scott Jake Weber Anne Winters Phil Austin Andrea Roth Sean Blakemore Jeffrey Vincent Parise Brenda Strong Ainsley Bailey David Kallaway Matthew Alan Jackie Geary Irina Voronina Emily Peachey Spence Moore II Keiko Agena Makenzie Vega Jeanette Pavini Sally Pressman Allison Miller Christopher Michael Holley Parminder Nagra Anthony Rapp Kelli O'Hara Alex MacNicoll Bryce Cass Nican Robinson Derek Crowe Nick Ryan Jurewicz David Douglas Grace Saif Chelsea Alden RJ Brown Austin Aaron Jake Hanson Alisha Mullally Zach Tinker Richard Gross Brett Baker Hart Denton Benito Martinez Brandon Scott Tyler Barnhardt Erik Braa Mason Guccione Keon Motakhaveri Ron Roggé Bex Taylor-Klaus Nana Mensah Brandon Black Raymond J. Barry Deaken Bluman Marcus DeAnda Reynaldo Gallegos Maddison Bullock Katherine Langford Chris Marroy Hansel Ramírez Blake Webb Hank Greenspan George Maguire Inde Navarrette Jan Luis Castellanos Chris Damon Gary Sinise Brandon Butler Challen Cates Reed Diamond Matt Passmore Jackie Dallas Juliana Destefano Rocky Capella Andrew McCarthy Kate Burton Nick Pugliese Alexander Gomez William W. Barbour Henry Zaga Antonimar Murphy Andrew Koponen YaYa Gosselin Yadira Guevara-Prip Tyler McDanniel David Jon Foster Debra Norton-Miller John Demakas Linda Joy Henry Matthew Jain Hong Phuc Ho Chung Soma Mitra Briana Price